হাড়িয়াভাঙা নদী
হাড়িয়াভাঙা নদী হল ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত সুন্দরবনের একটি জোয়ারের জলে সমৃদ্ধ নদী। এটি উত্তর চব্বিশ পরগনা ও বাংলাদেশের সাতক্ষীরা জেলার সীমান্তবর্তী নদী। হিঙ্গলগঞ্জ পেরিয়ে ইছামতি নদী বিভিন্ন শাখানদীতে বিভক্ত হয়ে গেছে। তার মধ্যে উল্লেখযোগ্য: রায়মঙ্গল, বিদ্যা, ঝিল্লা, কালিন্দী ও যমুনা। ভারত ও বাংলাদেশের আন্তর্জাতিক সীমানা বরাবর এই নদী ও হাড়িয়াভাঙা নদীটি প্রবাহিত। হাড়িয়াভাঙার মুখে নিউ মুর দ্বীপ অবস্থিত।